**Zápisnica zo zasadnutia Obecného zastupiteľstva vo Veselom**

**zo dňa 14. 12. 2020**

**Prítomní: podľa prezenčnej listiny**

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Stanovisko hlavného kontrolóra obce k rozpočtu na rok 2021

6. Schválenie rozpočtu obce na rok 2021

7. Schválenie VZN obce na rok 2021

8. Rôzne

9. Diskusia

10. Záver

1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, ospravedlnil sa poslanec Miloš Adamec. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia. Na návrh hlavnej kontrolórky Márie Horinovej bol program doplnený o Návrh plánu kontrolnej činnosti hlavného kontrolóra obce Veselé na I. polrok 2021.

3. V. Šipková predložila návrh na určenie overovateľov zápisnice poslancov Ing. Moniku Komárkovú a Luciu Strečanskú, zapisovateľku zápisnice Danielu Michalčíkovú.

4. Uznesenia zo zasadnutia obecného zastupiteľstva zo dňa 12. 10. 2020 predložila hlavná kontrolórka obce Mária Horinová.

5. Stanovisko hlavného kontrolóra obce Veselé k návrhu rozpočtu obce Veselé na rok 2021 a k návrhu rozpočtu na roky 2022-2023 predložila hlavná kontrolórka obce Mária Horinová. Tvorí prílohu zápisnice.

6. Návrh rozpočtu obce Veselé na rok 2021 a roky 2022-2023 predložila účtovníčka Obecného úradu Veselé Daniela Michalčíková. Tvorí prílohu zápisnice.

7. Návrh plánu kontrolnej činnosti hlavného kontrolóra obce Veselé na I. polrok 2021 predložila hlavná kontrolórka obce Mária Horinová. Zároveň predložila záznam z kontroly pokladne obce Veselé zo dňa 28. 9. 2020. Tvoria súčasť zápisnice.

8. Návrhy VZN obce Veselé na rok 2021 predložila starostka obce Viera Šipková. Tvoria súčasť zápisnice.

9. Starostka obce predložila žiadosť Kataríny Štangelovej bytom Veselé 196 o poskytnutie nenávratného finančného príspevku vo výške 100,00 € na zabezpečenie okuliarov pre maloletú dcéru Petru Otajovičovú.

Zároveň starostka obce tlmočila žiadosť Kristíny Danišovej, bytom Veselé 5 o poskytnutie nenávratného finančného príspevku.

Obec Veselé v zmysle platnej legislatívy a oprávneniami zhotoviteľa Fidelity Trade, s. r. o. , Kornela Mahra 3, 91708 Trnava, uzatvorila zmluvu, ktorej predmetom je odber biologicky rozložiteľného kuchynského a reštauračného odpadu, kategória č. 20 01 08-vedľajších živočíšnych produktov kategórie 3. Miestom plnenia predmetu zmluvy je v obci 10 miest, kde sú uložené 120 l zberné nádoby, s frekvenciou zvozu 1 x do týždňa. Zahájenie zvozu predmetu zmluvy je od 1. 1. 2021.

Starostka obce predložila znovu na prejednanie požiadavku Dagmar Hrončekovej, Veselé 56 o odpredanie časti parcely č. 41/7 vo vlastníctve obce Veselé. Po prejednaní predmetnej žiadosti poslanci OZ doporučili žiadateľke dať vypracovať geometrický plán na náklady žiadateľky.

Starostka obce predložila

Uznesenie komisie podľa § 4 VZN obce Veselé č. 8/2013 o nakladaní s nájomnými bytmi pre občanov č. 4/2020

komisia

1. berie na vedomie

Žiadosť Michaely Porubskej, bytom Veselé 439 o opakované uzatvorenie nájomnej zmluvy

1. schvaľuje

Opakované uzavretie nájomnej zmluvy s nájomníkom Michaela Porubská, bytom Veselé 439, predmetom ktorej je nájom bytu č. 2 v bytovom dome s. č. 439 od 1. 5. 2021.

1. Berie na vedomie

Žiadosť Moniky Bučkovej bytom Veselé o pridelenie 2 izbového obecného nájomného bytu žiadateľke Monike Bučkovej.

1. Schvaľuje

Pridelenie nájomného bytu č. 1 v bytovom dome č. 438, od 1. 1. 2021.

**Uznesenia Obecného zastupiteľstva vo Veselom zo dňa**

**14. 12. 2020**

**Uznesenie Obecného zastupiteľstva vo Veselom č. 30/2020**

Obecné zastupiteľstvo vo Veselom

1. Schvaľuje

program zasadnutia obecného zastupiteľstva vo Veselom na deň 14. 12. 2020

1. Určuje

overovateľov zápisnice poslancov Ing. Moniku Komárkovú a Luciu Strečanskú, zapisovateľku zápisnice Danielu Michalčíkovú.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 31/2020**

Obecné zastupiteľstvo vo Veselom

1. berie na vedomie

predložené uznesenia Obecného zastupiteľstva zo dňa 12. 10. 2020

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 32/2020**

Obecné zastupiteľstvo vo Veselom

berie na vedomie

Stanovisko hlavného kontrolóra obce Veselé k návrhu rozpočtu na rok 2021, 2022-23.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 33/2020**

Obecné zastupiteľstvo vo Veselom

a) schvaľuje

rozpočet obce Veselé na rok 2021 bez programovej štruktúry.

b) berie na vedomie

rozpočet obce Veselé na rok 2022 a 2023 bez programovej štruktúry.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 34/2020**

Obecné zastupiteľstvo vo Veselom

a) schvaľuje

Všeobecne záväzné nariadenie obce Veselé č. 2/2020 o poplatku za komunálne odpady a drobné stavebné odpady.

b) schvaľuje

Všeobecne záväzné nariadenie obce Veselé č. 3/2020 o dani za psa

c) schvaľuje

Všeobecne záväzné nariadenie obce Veselé č. 4/2020 o dani za užívanie verejného priestranstva.

d) schvaľuje

Všeobecne záväzné nariadenie obce Veselé č. 5/2020 o dani z nehnuteľností.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 35/20120**

Obecné zastupiteľstvo vo Veselom

a) berie na vedomie

plán kontrolnej činnosti hlavného kontrolóra obce Veselé na I. polrok 2021.

b) berie na vedomie

záznam z kontroly pokladne obce Veselé zo dňa 28. 9. 2020.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 35/2020**

Obecné zastupiteľstvo vo Veselom

Schvaľuje

Kataríne Štangelovej bytom Veselé 196 poskytnutie nenávratného finančného príspevku vo výške 100,00 € na zabezpečenie okuliarov pre maloletú dcéru Petru Otajovičovú.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 36/2020**

Obecné zastupiteľstvo vo Veselom

nesúhlasí

s poskytnutím nenávratného finančného príspevku žiadateľke Kristíne Danišovej, bytom Veselé 5.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 37/2020**

Obecné zastupiteľstvo vo Veselom

1. schvaľuje

opakované uzavretie nájomnej zmluvy s nájomníkom Michaela Porubská, bytom Veselé 439, predmetom ktorej je nájom bytu v bytovom dome s. č. 439, číslo bytu 2, od 1. 5. 2021.

1. schvaľuje

uzavretie nájomnej zmluvy s Monikou Bučkovou, bytom Veselé, predmetom ktorej je pridelenie obecného nájomného bytu č. 1 v bytovom dome s. č. 439 , od 1. 1. 2021.

Prítomní 6 poslanci

Schválili 6 poslanci

Vo Veselom 14. 12. 2020

Viera Šipková

Starostka obce

Zápisnicu zapísala: Daniela Michalčíková

Overovatelia zápisnice:

Ing. Monika Komárková ....................................

Lucia Strečanská ...................................